קאפרי

מבט על נמל קאפרי מו[[וילה סן מיקלה]]
קאפרי (באיטלקית: Capri) הוא אי קטן בים הטירני, בקרבת חצי האי סורנטו, דרומית לנפת נאפולי במחוז קמפניה שבדרום איטליה, סמוך למפרץ נאפולי. שם האי נגזר מהמילה capra שפירושה עז באיטלקית, כי על האי יש והיו עיזים. על האי קיימות שתי עיירות. קפרי (עיירה), מעט מעל גובה פני הים ואנאקפרי, בגובה של כ־275 מטר מעל פני הים.
== היסטוריה ==
בקאפרי התיישבו בני אדם עוד מתקופת הרפובליקה הרומית והוא אף שימש כמשכנו של הקיסר הרומי טיבריוס ועל שמו קרוי ההר המזרחי באי, הר טיבריוס (Monte Tiberio). האי מוקף צוקים תלולים ובהם הרבה מערות ונקיקים. יופיו של האי מושך אליו תיירים רבים והאתר המפורסם ביותר בו הוא "המערה הכחולה" המפורסמת בשל מימיה הכחולים. הגבוה בהרי האי הוא מונטה סולארו, אליו ניתן לעלות רגלית, או ברכבל כיסאות פתוח, שתפעולו תלוי במזג האויר. אתרי תיירות נוספים באי הם המדרגות הפיניקיות ווילה סן מיקלה.

בשנת 182 קומודוס, קיסר האימפריה הרומית ה־18 הגלה את אחותו לוסילה לאי, לאחר שהייתה מעורבת בקשר להתנקשות בחייו. לאחר זמן קצר קומודוס שלח מתנקש שהתנקש בחייה.
בית העירייה בקאפרי
== קאפרי, אומנויות ותרבות ==
מראה "הנמל הגדול" וקאפרי ממעלה ההר.
קאפרי באה לביטוי בכמה מישורים אומנותיים ותרבותיים.

ספרות וסופרים: באנאקפרי שוכן ביתו של הסופר והרופא השוודי אקסל מונתה, וילה סן מיקלה. הוילה תוארה והתפרסמה בספר מגילת סן מיקלה<ref></ref>, והיא משמשת כיום כמוזיאון לחייו וליצירתו ומהווה מוקד משיכה לתיירים. ממרפסת הוילה יש תצפית פנורמית על האי, ובראות טובה וגם על חצי האי סורנטו. אמנם עלילת ספרו של נורמן דאגלס "Southwind" מתרחשת באי אחר, אך המומחים מסכימים שהשראה נובעת מקאפרי<ref></ref>. גם המשורר והדיפלומט הצ'יליאני פבלו נרודה ביקר בקאפרי, וכתב שירים על ובהשראת האי, לרבות את "פסוקי רב החובל" (The Captain's Verses), שבין השאר זיכו אותו בקבלת פרס נובל לספרות. ספר נוסף שבכותרתו מופיע האי קאפרי הוא "גלויה מקאפרי", מאת אלכס בראון<ref></ref>. הספר קאפרי דיאם - אהבה ומוות בקאפרי (CAPRI DIEM Love and Death on Capri-) מאת ססיליה שטורהאוג - Cecilia Storhaug<ref></ref>. גם הסופר הבריטי גרהם גרין שהה בקאפרי פרק זמן ממושך ויצר באי<ref></ref>.

ציור: ציירים רבים שהו בקאפרי וציירו את נופי האי בהשראת יופיו. ביניהם, הצייר האיטלקי אנטוניו לטו (Antonio Leto) ותלמידו מיקלה פדריקו (Michele Federico)<ref></ref>.ציירים נוספים ששהו באי, יצרו וציירו את נופיו הם הצרפתים ז'אק לואי דוד, ואנרי מאטיס.

שירה מולחנת: הזמר והיוצר פפינו די קאפרי נולד על האי. הזמר הצרפתי הרב וילארד שר את שירו המפורסם "קאפרי, זה נגמר" (Capri C'est Fini)<ref></ref>. הזמרים פרנק סינטרה ודין מרטין וגם בינג קרוסבי ורוזמרי קלוני שרו את השיר הרומנטי "האי קאפרי" (The Isle of Capri)<ref></ref>.

במאה העשרים נוצר בגרמניה משקה לילדים ולנוער על שם האי, "שמש קאפרי", באנגלית "Capri Sun". המשקה נמכר בעולם ב-למעלה ממאה מדינות, ומאוחר יותר נוצרו גם גרסאות למבוגרים, על-ידי מהילתו בחומרים אלכוהוליים<ref></ref>.

== ביקורים ושהות של מפורסמים ==
הדרך המתפתלת ויה קרופ בקאפרי
מפורסמים רבים ביקרו בקאפרי ונהנו מהשהות באי ומנופיו. בעת העתיקה קיסרים ואצילי רומא נהגו לבקר ולנוח בקאפרי, ולהתרחק מהפוליטיקה ברומא. בראשם הקיסר טיבריוס, שבנה וילה מפוארת על האי<ref></ref>. לתעשיין הגרמני אלפרד קרופ הייתה וילה על האי וכיום יש על שמו באי דרך הררית ומפותלת, "Via Krupp". ז'קלין קנדי ביקרה באי לעיתים קרובות. הזמרת ויוצרת האמריקאית מריה קארי נמצאת גם היא ברשימת מבקרי קאפרי.

== תחבורה ==
בקאפרי שני נמלים, הנמל הגדול (Marina Grande) והנמל הקטן (Marina Piccola), ובו שני יישובים, קפרי במרכז ואנאקפרי במערב. באי רשת כבישים צרים ובהם נוסעים מוניות ואוטובוסים קטנים, המאפשרים נסיעה בין הנקודות השונות באי לאתרים השונים. רכב פרטי יש לתושבי האי בלבד. אל האי ניתן להגיע במעבורות היוצאות מנמלי סורנטו ונאפולי. זמן השייט נע בין ארבעים לשישים דקות, תלוי בסוג המעבורת ובמצב הים. גם בין אתרי האי הנמצאים בגובה פני הים, ניתן לשוט בסירות.

== הערות שוליים ==

==קישורים חיצוניים==

* [http://www.capritourism.com/en/home אתר התיירות של קאפרי] 
* [http://www.capri-island.net/capri.html צילומי פנורמה של האי קאפרי] 
* 
* 

[[המערה הכחולה]]